પાટીદાર અનામત આંદોલન સમિતિ દ્વારા પાટીદાર અનામત આંદોલન શહિદયાત્રાનું ઊંઝા ઉમિયાધામથી કાગવડ ખોડલધામ સુધીનું આયોજન કરાયુ છે. તા. 24 જુનથી 28 જુલાઈ 35 દિવસ સુધી ચાલનારી આ યાત્રા તા. 9 જુલાઈને સોમવારે સુરેન્દ્રનગર જિલ્લામાં આવી પહોંચી હતી. જેમાં વઢવાણ, ધ્રાંગધ્રા, હળવદ તાલુકામાં ભવ્ય સ્વાગત કરવામાં આવ્યું હતું. દિલીપભાઈ સાબવા સંચલિત આ યાત્રા લખતર, વઢવાણ, સુરેન્દ્રનગર, ખોડુ, રાજસીતાપુર બાદ ધ્રાંગધ્રાપહોંચી હતી. જેમાં હળવદ તાલુકાના ઘનશ્યામગઢ ગામે શહીદના ઘેર યાત્રાએ રોકાણ કરી, તેના પરિવારજનોને મળીને, આશ્વાસન આપ્યું હતું. ત્યારબાદ આ યાત્રાએ મોરબી જિલ્લા તરફ પ્રસ્થાન કર્યું હતું.